فلاش (فیلمی ٢٠٢٣)
فلاش () فیلمێکی سوپەرھێرۆیە کە لەسەر بنەمای کارەکتەری ھەمان ناو لە کۆمپانیای دی سی کۆمیکس دروست کراوە. فیلمەکە لەلایەن کۆمپانیای وارنەر برۆس پیکچەرز و دی سی فیلمز و دابل دریم و دیسکۆ فاکتۆری بەرھەم ھێنراوە. لەلایەن کۆمپانیای وارنەر برۆس پیکچەرزەوە دابەشکراوە. فیلمی فلاش ١٤یەمین فیلمە لە گەردوونی درێژکراوی دی سی. فیلمەکە لە دەرھێنانی ئەندی موسکیتی لە سیناریۆی کریستینا ھادسۆنە، و ئێزرا میلەر ڕۆڵی باری ئالن/فلاش شانبەشانی ساچا کای و مایکل شانۆن و ڕۆن لیڤینگستۆن و مایکل کیتۆن و کریسی کلیمۆنس و ئەنتیا تراڤێ و بێن ئەفلێک ڕۆڵی سەرەکی دەگێڕێت. لەم فیلمەدا فلاش بۆ پێشگرتن لە مردنی دایکی گەشت دەکات بۆ دواوەی کات و ئەمەش دەرئەنجامە نەخوازراوەکانی لێدەکەوێتەوە.

لە کۆتایی ھەشتاکانی سەدەی ڕابردووەوە، وارنەر پلانی ھەبووە فیلمێک لەسەر بنەمای کارەکتەری فلاش دروست بکات و تا ساڵی ٢٠١٤ چەندین پڕۆژە لە بەرھەمھێناندا بوون و ھیچیان تەواو نەبوون. پاشان پڕۆژەکە وەک بەشێک لە گەردوونی درێژکراوەی دی سی ناسێندرایەوە و میلەر وەک کارەکتەری سەرەکی فیلمی فلاش ڕۆڵی گێڕا، لە فیلمەکانی  باتمان دژی سوپەرمان: کازیوەی دادپەروەری و دەستەی دادپەروەری دەرکەوت. چەندین دەرھێنەر وەک سێس گراھام سمیس و ڕیک فامویوا و دوو دەرھێنەر جۆن فرانسیس دالی و جۆناسان گۆڵدشتاین پەیوەندییان بە پڕۆژەکەوە کرد، بەڵام ھەریەکەیان بەھۆی ناکۆکی لەگەڵ بیرۆکەکانی ستۆدیۆکەدا پڕۆژەکەیان بەجێھێشت. مۆشیتی و ھادسۆن لە مانگی تەممووزی ٢٠١٩ پەیوەندییان بە پڕۆژەکەوە کرد، پێش بەرھەمھێنانیش لە مانگی یەکی ساڵی ٢٠٢٠ دەستیپێکرد. چیرۆکی ئەم فیلمە ئیلھام لە زنجیرە کتێبی کۆمیک «فلاشپۆینت» وەرگیراوە و چەندین کارەکتەری بەناوبانگی کۆمیکەکانی دی سی لەخۆدەگرێت، لەنێویاندا دوو باتمان لە دوو جیھانی جیاواز کە بەڕیز ئەفلێک و کیتۆن ڕۆڵیان تێدا دەگێڕن. وێنەگرتنی فیلمەکە لە مانگی نیسان تا تشرینی یەکەمی ساڵی ٢٠٢١ لە ستۆدیۆکانی وارنەر برۆس لە ئینگلتەرا و سەرتاسەری بەریتانیا ئەنجامدرا.

چیرۆک 
باری ئالن بۆ ڕزگارکردنی ژیانی دایکی گەشت دەکات بۆ دواوەی کات و ئەمەش دەبێتە ھۆی گۆڕانکاری نەخوازراو لە ھێڵی کاتییدا.

سەرچاوەکان 
 

ئەو فیلمانەی لە لەندەن وێنەیان گیراوە
ئەو فیلمانەی کە لە شاری گلاسکۆ وێنەیان گیراوە
ئەو فیلمانەی لە شاری ئیدینبەرا وێنەیان گیراوە
فیلمە خەیاڵییە ئەمریکییەکان
ئەو فیلمانەی بەھۆی پەتای کۆڤید-١٩ دواخراون
فیلمەکانی وارنەر برۆس
فیلمە ئەمریکییەکان
فیلمە ئەکشنییە زانستییە ئەمریکییەکان
فیلمە ئەکشنییە ئەمریکییەکان
فیلمەکان دەربارەی گەردوونە ھاوتەریبەکان
فیلمەکان بە زمانی ئینگلیزی
فیلمەکان دەربارەی گەشتکردن بە کات